20/08/2019 | Administración LocalMunicipal
Mugardos
Delegación de competencias nos membros da Corporación Municipal

ANUNCIO A Sra. Alcaldesa do Concello de Mugardos, con data 13.08.2019, dictou a Resolución que de seguido se transcribe: “RESOLUCION DA ALCALDIA Nº 873/2019.- Asunto: DELEGACIÓN DE COMPETENCIAS NOS MEMBROS DA CORPORACIÓN MUNICIPAL O día 26/05/2019, tiveron lugar as eleccións municipais, convocadas mediante Real decreto 209/2019, do 01 de abril (BOE núm.79 do 02/04/2019). En data 15/06/2019, constituíuse o Concello, polo que é preciso establecer a nova organización municipal. Mediante decreto número 871/2019, do 13 de agosto de 2019, designáronse os membros da Xunta de Goberno Local e as Tenencias de Alcaldía. Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento (publicado no BOP nº 85, do 06/05/2013); e nos artigos 43.3 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1º.- Conferir delegacións xenéricas a prol do membro da Xunta de Goberno Local e para as áreas e materias que de seguido se indican: 1.- Área de servizos a favor de D. José Ángel Martínez Bardanca, correspondéndolle a dirección política de dita área incluíndo a facultade de dirixir os servizos correspondentes así como a de xestionalos en xeral, incluída a facultade de resolver mediante actos administrativos que afecten a terceiros. Esta delegación concretase nas seguintes materias: SERVIZOS.- Esta delegación inclúe os seguintes servizos: - Servizos de abastecemento de auga potable e saneamento de auga, depuración de augas residuais. - Planificación e xestión do servizo de recollida de residuos sólidos urbanos. - Alumeado público. - Limpeza viaria, estradas, beirarrúas e edificios municipais. - Mercado municipal e mercadillo. - Policía Local, Protección Civil, e Grupo de Emerxencias Supramunicipal (GES). - Seguridade e tráfico, incluídos os expedientes sancionadores en materia de tráfico e seguridade vial. - Parque móvil: vehículos municipais. - Tramitar e resolver expedientes relativos ás solicitudes de acometidas, entronques, altas-baixas, cambios de titularidade. - Vaos, entrada vehículos. - Parques e xardíns e zonas verdes. - Transporte e recollida de voluminosos. - Planificación e xestión da recollida selectiva: Transporte e recollida de papel-cartón, vidrio, reciclase e tratamento de residuos, punto limpo de Fene, Cabanas, Ares, Mugardos. - Actuacións de competencia municipal en materia de praias. - Á aprobación dos expedientes e a contratación dos servizos cando non excedan da contia prevista legalmente para ser considerados como contratos menores, e a aprobación das facturas de ditos contratos. - Á aprobación das facturas relativas aos servizos delegados de contía inferior a 3.000 euros, ive excluído. - A conformidade das facturas dos servizos delegados. - Informes insuficiencia de medios para expedientes de contratación de servizos.2.- Área de Persoal. Área de Persoal a favor de D. José Ángel Martínez Bardanca, correspondéndolle a dirección política de dita área incluíndo a facultade de dirixir os servizos correspondentes así como a de xestionalos en xeral, incluída a facultade de resolver mediante actos administrativos que afecten a terceiros. Esta delegación concretase nas seguintes materias: PERSOAL. - Aprobar as bases das probas para a selección dos empregados públicos e concursos de provisión de postos e convocar ditas probas. - Contratar ao persoal laboral e nomear persoal funcionario de carreira interino. - Suspensión de contratos do persoal laboral e comunicar a extinción do contrato, no seu caso, e cesar ao persoal funcionario interino. - Sinatura certificados de empresa. - Declaración de situacións administrativas, e xubilación dos empregados públicos. - Recoñecemento de servizos previos, grao persoal, trienios. - Concesión de permisos, vacacións e licenzas, previa conformidade de cada concellería. - Concesión de anticipos. - Presidir as mesas de negociación, incluída a xeral de negociación e a comisión de seguimento dos convenios e acordos reguladores. - Xestión da relación de postos de traballo. - Formación do persoal.2º.- A delegación xenérica comprende as seguintes facultades respecto as atribucións delegadas: 1.- Dirixir, xestionar e inspeccionar o servizo ou servizos que se teñen delegado.2.- Resolver mediante actos administrativos –decreto ou resolución- as cuestións que afecten a terceiros, incluída a potestade sancionadora, así como a resolución dos recursos de reposición que se poidan interpoñer.3.- A sinatura das certificacións que se deban emitir respecto das resolucións ditadas nas áreas da presente delegación, así como todos os actos administrativos que sexan precisos.4.- Outorgar as autorización ou licenzas sobre as materias incluídas nas materias delegadas pola Alcaldía.5.- Rectificar os erros materiais ou de feito e resolver os recursos administrativos que se poidan interpoñer, incluídos os recursos extraordinarios de revisión.3º.- Na documentación asinada en virtude desta delegación farase constar a autoridade de procedencia e a autorización da delegación.4º.-Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.5º.-Notifíquese persoalmente ao concelleiro designado, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento orgánico. Mugardos, asinado dixitalmente na data que figura na marxe pola alcaldesa. Mugardos, 13 de agosto de 2019. A ALCALDESA, Asdo. MARÍA DEL PILAR DÍAZ OTERO